500.02 REGOLAMENTI DWAR L-ISTABBILIMENT TA’ SANZJONIJIET U PIENI L-AVVIŻ LEGALI 496 tal-2010. L-AVVIŻ LEGALI 496 tal-2010. 1. Titolu. It-titolu ta’ dawn ir-regolamenti huwa r-Regolamenti dwar l-Istabbiliment ta’ Sanzjonijiet u Pieni. 2. Tifsir. (1) Għall-finijiet ta’ dawn ir-regolamenti: "l-Att " tfisser l-Att dwar Servizzi li Jingħataw fis-Suq Intern; Kap. 500. Kap. 500. "Bord tal-Appell " tfisser il-Bord tal-Appell għall-Affarijiet tal-Konsumatur mwaqqaf taħt fit-Taqsima XII tal-Att dwar l-Affarijiet tal-Konsumatur; "ħati " tfisser il-provditur li jiddiskrimina kontra riċevituri jew riċevituri potenzjali minn servizz skont l-artikolu 9(a) tal-Att jew li ma jħarisx l-obbligi taħt l-artikolu 10(1) tal-Att; " il-korp responsabbli għall-protezzjoni tal-konsumatur " tfisser id-Direttur għall-Affarijiet tal-Konsumaturhekk nominat skont l-artikolu 3(1) tal-Att dwar l-Affarijiet tal-Konsumatur. (2) Il-kliem, frażijiet u espressjonijiet użati f’dawn ir-regolamenti u li huma użati wkoll fl-Att, għandu ikollhom, kemm il-darba il-kuntest tal-kliem ma jeħtieġx xort’oħra, l-istess tifsira mogħtija lilhom fl-Att. 3. Fit-twettiq tal-funzjonijiet tiegħu taħt l-artikolu 10(2) tal-Att u r-regolament 7 tar-Regolamenti dwar Nomina ta’ Diversi Entitajiet, il-korp responsabbli għall-protezzjoni tal-konsumatur għandu, hekk kif iqis xieraq u sakemm ikun applikabbli, isegwi l-proċedura, jimponi il-pieni fuq il-ħati u jamministra l-multi kif hemm previst taħt l-artikoli 10, 12, 12A, 14, 14A, u t-Taqsimiet X, XI u XII tal-Att dwar l-Affarijiet tal-Konsumatur. 4. Appelli. Kap. 378. Il-ħati li jħossu aggravat b’deċiżjoni, ordni jew miżura meħuda mill-korp responsabbli għall-protezzjoni tal-konsumatur jista’ jressaq appell quddiem il-Bord tal-Appell, u d-disposizzjonijiet tat-Taqsima XII tal-Att dwar l-Affarijiet tal-Konsumatur għandhom mutatis mutandis japplikaw.